Ĉina botaŭro

La **Ĉina botaŭro** (*Ixobrychus sinensis*) estas malgranda botaŭro nome birdospecio de la familio de Ardeedoj.

## Disvastiĝo 
Ĝi estas de malnovmondaj originoj, kiuj reproduktiĝas en multe de la Hindia Subkontinento, oriente al Japanio kaj Indonezio. Ĝi estas specio ĉefe de loĝantaj birdoj, sed kelkaj nordaj birdoj migras mallongajn distancojn.

Nome tiu specio troviĝas ĉe Omano, Pakistano, ĉehimalaja Barato, Nepalo, Srilanko, Birmo, Laoso, Kamboĝo, Vietnamio, Malajzio, Indonezio, Filipinoj, Tajvano, Ĉinio, Koreio, Japanio, plej sudorienta Rusio, Nov-Gvineo kaj najbaraj pacifikaj insuloj.

La populacioj de centra kaj norda Ĉini, de Rusio, de Koreio kaj Japanio estas reproduktantaj kaj migrantaj. La populacioj de centra kaj orienta Indonezio kaj Nov-Gvineo estas nereproduktantaj kaj migrantaj.

Ĝi estis registrita kiel vaganto en Alasko kaj estas ununura registro el Britio, el la Lago Radipole, Dorset la 32an de novembro, 1962 – tamen la BOU ĉiam konsideris tiun kiel de necerta deveno kaj nune ne estas akceptata en la oficiala britia listo.

## Priskribo 
Tiu estas malgranda specio 36 al 38 cm longa kaj ĉirkaŭ 54 g peza, kun mallonga kolo kaj longeca beko. La masklo estas uniforme flaveca supre kaj sablokolora sube. La kapo kaj kolo estas helbrunaj, kun nigra krono.

La inaj krono, kolo kaj brusto estas striece brunaj, kaj junuloj estas kiel ino sed tre striece brunaj sube, kaj makulecaj sablokoloraj supre.

Ties reprodukta habitato estas kareksejoj kaj rizkampoj. Ili nestumas sur platformoj de kareksoj en arbustejoj. La ino demetas 4-6 ovojn. Ili povas esti malfacile videblaj, pro ties kaŝema vivostilo kaj kareksa habitato, sed tendencas ekflugi ofte, kaj tiam la rimarkinda kontrasto inter la nigraj flugoplumoj kaj la resta flaveca plumaro faras ilin nekonfuzeblaj.

Ĉinaj botaŭroj manĝas insektojn, fiŝojn kaj amfibiojn.

## Protektostatuso 
La Ĉina botaŭro (Ixobrychus sinensis) estas protektata laŭ la Traktato de Migrantaj Birdoj de 1918.http://www.fws.gov/migratorybirds/intrnltr/mbta/mbtandx.html 

## Referencoj
*  Kriterioj kial tiu specio estas Malplej Zorgiga
* *Birds of India* de Grimmett, Inskipp kaj Inskipp, ISBN 0-691-04910-6
* Kushlan, James A. kaj James A. Hancock, *Herons*, New York, Oxford University Press, 2005, 433 p. (ISBN 978-0-19-854981-9) (OCLC 54913407)

## Bildaro 

Yellow Bittern (Ixobrychus sinensis) at Kolkata I IMG 2663.jpg|Masklo en Kalkato, Okcidenta Bengalo, Barato.
Yellow Bittern (Ixobrychus sinensis) at Kolkata I IMG 2657.jpg|maldekstra|Kalkato, Okcidenta Bengalo, Barato.
Yellow Bittern (Ixobrychus sinensis)- Immature in Kolkata W3 IMG 4649.jpg| Nematurulo sur tifaa specio de la genro *Typha* en Kalkato, Okcidenta Bengalo, Barato.

Image:Yellow Bittern (Ixobrychus sinensis)- Immature taking off in a Typha species in Kolkata W IMG 4649.jpg|Ekfluga nematurulo sur specio de la genro *Typha* en Kalkato, Okcidenta Bengalo, Barato.
Image:Yellow Bittern (Ixobrychus sinensis)- Immature in a Typha species in Kolkata W IMG 4652.jpg|Nematurulo sur specio de la genro *Typha* en Kalkato, Okcidenta Bengalo, Barato.
Image:Yellow Bittern (Ixobrychus sinensis)- Immature in a Typha species in Kolkata W.jpg|Nematurulo sur specio de la genro *Typha* en Kalkato, Okcidenta Bengalo, Barato.
Image:Yellow Bittern (Ixobrychus sinensis)- Immature on a Typha species in Kolkata W4 IMG 4649.jpg|Nematurulo sur specio de la genro *Typha* en Kalkato, Okcidenta Bengalo, Barato.
Image:Yellow Bittern (Ixobrychus sinensis)- Taking off at Kolkata I IMG 2650.jpg|Masklo ekfluga en Kalkato, Okcidenta Bengalo, Barato.
Image:Yellow Bittern (Ixobrychus sinensis)- Taking off at Kolkata I IMG 2651.jpg| Masklo ekfluga en Kalkato, Okcidenta Bengalo, Barato.
Image:Yellow Bittern (Ixobrychus sinensis)- Habitat at Kolkata I IMG 2653.jpg|Habitato en Kalkato, Okcidenta Bengalo, Barato.
Image:Yellow Bittern (Ixobrychus sinensis) at Kolkata I IMG 2657.jpg|Masklo en Kalkato, Okcidenta Bengalo, Barato.
File:Yellow Bittern (Ixobrychus sinensis) at Chiba JPN.jpg|1/3) Nematurulo manĝoserĉa, Ĉiba Japanio (Julio 2009).
File:Yellow Bittern (Ixobrychus sinensis) child bird at Chia JPN.jpg|2/3) Du nematuruloj, Ĉiba Japanio (Julio 2009).
File:Yellow Bittern (Ixobrychus sinensis) feeds to child bird at Chiba JPN.jpg|3/3) Nutrante per malgranda fiŝo nematurulon, Ĉiba Japanio (Julio 2009).
File:Yellow Bittern 9642.jpg

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Azio